Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8550. Il-EUR-Lex hu l-aċċess fuq l-internet għal-liġi Ewropea. Din l-Opinjoni tiddeskrivi l-pożizzjoni tal-KEPD dwar il-Proposta għal Regolament dwar il-Privatezza u l-Komunikazzjonijiet Elettroniċi, li hija li tħassar u tissostitwixxi d-Direttiva dwar il-Privatezza Elettronika. Il-maġġoranza tad-definizzjonijiet li l-Proposta tistrieħ fuqhom ser jiġu negozjati u deċiżi fil-kuntest ta' strument legali differenti: il-Kodiċi Ewropew għall-Komunikazzjonijiet Elettroniċi. Fil-preżent ma hemm l-ebda ġustifikazzjoni legali biex iż-żewġ strumenti jiġu konnessi tant mill-qrib u d-definizzjonijiet li jiffokaw fuq il-kompetizzjoni u s-suq mill-Kodiċi sempliċement mhumiex adattati għall-iskop fil-kuntest tad-drittijiet fundamentali. Il-KEPD għalhekk jargumenta biex jiġu inklużi sett ta' definizzjonijiet neċessarji fir-Regolament dwar il-Privatezza Elettronika, b'kont meħud tal-kamp ta' applikazzjoni u l-objettivi maħsubin tiegħu. Il-KEPD jilqa' l-Proposta tal-Kummissjoni għal Regolament dwar il-Privatezza Elettronika modernizzat, aġġornat u msaħħaħ. Hu jaqsam il-fehma li hemm ħtieġa kontinwa li jkun hemm regoli speċifiċi għall-protezzjoni tal-kunfidenzjalità u s-sigurtà tal-komunikazzjonijiet elettroniċi fl-UE u biex jikkumplimentaw u jiddettaljaw ir-rekwiżiti tal-GDPR. Hu jqis ukoll li neħtieġu dispożizzjonijiet legali sempliċi, immirati u teknoloġikament newtrali li jipprovdu protezzjoni b'saħħitha, intelliġenti u effettiva għall-futur previst. Il-KEPD jilqa' l-ambizzjoni ddikjarata li jingħata livell għoli ta' protezzjoni kemm lill-kontenut kif ukoll lill-metadata, b'mod partikolari l-elementi pożittivi prinċipali deskritti fit-Taqsima 2.1. Filwaqt li jilqa' l-Proposta, il-KEPD jibqa' mħasseb dwar numru ta' dispożizzjonijiet li jistgħu jfixklu l-intenzjoni tal-Kummissjoni li tiżgura livell għoli ta' protezzjoni tal-privatezza fil-komunikazzjonijiet elettroniċi. B'mod partikolari, il-KEDP għandu t-tħassib ewlieni li ġej: il-Proposta tonqos milli tiżgura li l-brawżers (u softwer ieħor li jitqiegħed fis-suq li jippermetti l-komunikazzjonijiet elettroniċi) ser ikunu ssettjati awtomatikament biex jipprevjenu l-intraċċar tal-passi diġitali tal-individwi; l-eċċezzjonijiet li jirrigwardaw l-intraċċar tal-lok tat-tagħmir terminali huma wisgħin wisq u neqsin minn salvagwardji adegwati; il-Proposta tinkludi l-possibbiltà għall-Istati Membri biex jintroduċu restrizzjonijiet; dawn jitolbu salvagwardji speċifiċi. Dan it-tħassib ewlieni — flimkien mar-rakkomandazzjonijiet dwar kif jiġi indirizzat — huwa deskritt f'din l-Opinjoni. Lil hinn mill-kummenti ġenerali tagħna u t-tħassib prinċipali dettaljati fil-korp prinċipali tal-Opinjoni, il-KEPD jipprovdi wkoll kummenti ulterjuri — u kultant aktar tekniċi — u rakkomandazzjonijiet dwar il-Proposta f'Anness, b'mod partikolari, sabiex jiġi ffaċilitat ix-xogħol tal-leġiżlaturi u partijiet ikkonċernati oħra li jixtiequ jtejbu aktar it-test matul il-proċess leġiżlattiv. Fl-aħħar nett, aħna ninnotaw ukoll l-importanza ta' pproċesar rapidu ta' dan id-dossier importanti mil-leġiżlaturi, biex jiġi żgurat li r-Regolament dwar il-Privatezza Elettronika, kif maħsub, jista' jibda japplika sa mill-25 ta' Mejju 2018, id-data li fiha jibda japplika wkoll il-GDPR stess. L-importanza tal-kunfidenzjalità tal-komunikazzjonijiet kif stabbilit fl-Artikolu 7 tal-Karta qiegħda tikber bir-rwol akbar tal-komunikazzjoni elettronika fis-soċjetà u l-ekonomija tagħna. Is-salvagwardji msemmijin f'din l-Opinjoni ser ikollhom rwol ewlieni fl-iżgurar tas-suċċess tal-objettivi strateġiċi fit-tul tal-Kummissjoni msemmijin fl-Istrateġija DSM. Magħmul fi Brussell, l-24 ta' April 2017. It-talba għal rieżami ġiet ippreżentata mill-Assoċjazzjoni tal-Esportaturi tal-Eġew ('l-applikant'), f'isem produtturi/esportaturi ta' trota qawsalla tat-Turkija ("il-pajjiż ikkonċernat"). Il-prodott suġġett ta' dan ir-rieżami huwa t-trota qawsalla (Oncorhynchus mykiss) li kull waħda tiżen ħajja 1,2 kg jew anqas, jew friska, imkessħa, iffriżata u/jew affumikata: fil-forma ta' ħuta sħiħa (bir-ras), bil-garġi mneħħija jew le, kemm jekk imnaddfa jew le, li tiżen 1,2 kg jew anqas kull waħda, jew bla ras, bil-garġi mneħħija jew le, kemm jekk imnaddfa jew le, li tiżen 1 kg jew anqas kull waħda, jew fil-forma ta' flettijiet li jiżnu 400 g jew anqas kull waħda, li joriġina mit-Turkija u li fil-preżent jaqa' taħt il-kodiċijiet NM 0301 91 90, ex 0302 11 80, ex 0303 14 90, ex 0304 42 90, ex 0304 82 90 and ex 0305 43 00 (il-kodiċi TARIC 0301919011, 0302118011, 0303149011, 0304429010, 0304829010 u 0305430011) ("il-prodott taħt rieżami"). L-applikant jallega li l-issuktar tal-impożizzjoni tal-miżura fuq l-importazzjonijiet tal-prodott taħt rieżami fil-livell attwali tagħha ma għadux neċessarju biex ipatti għas-sussidjar kumpensatorju. F'dan ir-rigward, l-applikant ipprovda biżżejjed evidenza li turi tibdil sinifikanti fl-istruttura u t-termini ta' implimentazzjoni ta' sussidji diretti mogħtija lill-produtturi għal kull kg ta' trota qawsalla li tiġi prodotta. Bil-modalitajiet il-ġodda l-limiti ta' eliġibbiltà jintlaħqu aktar malajr, u għal kull produzzjoni 'l fuq minn dak il-limitu, ma jingħatawx aktar sussidji. Għalhekk dan it-tibdil irriżulta fi tnaqqis sinifikanti tal-ammont ta' sussidju li jirċievu, b'mod partikolari, il-produtturi esportaturi kbar tal-prodott taħt rieżami. Fid-dawl ta' dan ta' hawn fuq, il-Kummissjoni tqis li hemm biżżejjed evidenza prima facie li turi li ċ-ċirkostanzi rigward is-sussidjar inbidlu ħafna u li huma ta' natura permanenti, u għalhekk jeħtieġ li jsir rieżami tal-miżuri. Meta stabbilixxiet, wara li infurmat lill-Istati Membri, li hemm biżżejjed evidenza sabiex ikun iġġustifikat il-bidu ta' rieżami interim parzjali limitat għall-eżami ta' sussidju, il-Kummissjoni qed tagħti bidu għal rieżami b'konformità mal-Artikolu 19 tar-Regolament bażiku. L-għan ta' dan ir-rieżami huwa li jiġi stabbilit jekk l-impożizzjoni kontinwata tal-miżuri għadhiex meħtieġa biex tikkumpensa s-sussidju kompensabbli. Wara r-rieżami, jista' jkun meħtieġ li tiġi emendata r-rata tad-dazju imposta fuq importazzjonijiet ta' ċertu trota qawsalla li joriġina mit-Turkija. Il-Gvern tat-Turkija ġie mistieden għall-konsultazzjonijiet. Minħabba li jidher li hemm għadd kbir ta' produtturi esportaturi fit-Turkija li huma involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li hemm bżonn jiġu investigati għal għadd raġonevoli billi tagħżel kampjun (dan il-proċess jissejjaħ ukoll "il-kampjunar"). Il-kampjunar se jsir b'konformità mal-Artikolu 27 tar-Regolament bażiku. Sabiex tikseb it-tagħrif li jidhrilha li huwa meħtieġ għall-għażla tal-kampjun ta' produtturi esportaturi, il-Kummissjoni se tagħmel kuntatt ukoll mal-awtoritajiet tat-Turkija u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien disponibbli. Il-produtturi esportaturi kollha magħrufa, l-awtoritajiet tal-pajjiż ikkonċernat u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Biex tikseb it-tagħrif li tqis li hu meħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi magħżula biex ikunu fil-kampjun, lil kull assoċjazzjoni magħrufa tal-produtturi esportaturi, u lill-awtoritajiet tal-pajjiż ikkonċernat. Il-produtturi esportaturi kollha magħżula biex ikunu fil-kampjun se jkollhom jibagħtu kwestjonarju komplut fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor. Il-produtturi esportaturi mhux inklużi fil-kampjun li kkooperaw jistgħu jitolbu, skont l-Artikolu 27(3) tar-Regolament bażiku, li l-Kummissjoni tistabbilixxi l-ammonti ta' sussidju individwali tagħhom. Il-produtturi esportaturi li jixtiequ jagħmlu talba għal marġni ta' sussidju individwali jridu jitolbu kwestjonarju u jirritornawh mimli kif suppost fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Madankollu, il-produtturi esportaturi li jitolbu ammont ta' sussidju individwali għandhom ikunu jafu li l-Kummissjoni tista' xorta waħda tiddeċiedi li ma tiddeterminax l-ammont ta' sussidju individwali tagħhom jekk, pereżempju, l-għadd ta' produtturi esportaturi tant ikun kbir li tali determinazzjoni tkun ta' piż żejjed u ma jkunx jippermetti li l-investigazzjoni titlesta fil-ħin. L-informazzjoni ppreżentata lill-Kummissjoni għall-fini tal-investigazzjonijiet tad-difiża tal-kummerċ għandha tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew dejta li huma soġġetti għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti b'mod espliċitu (a) li l-Kummissjoni tuża l-informazzjoni u d-dejta għall-iskop ta' dan il-proċediment tad-difiża tal-kummerċ u (b) li l-Kummissjoni tipprovdi l-informazzjoni u/jew id-dejta lill-partijiet interessati għal din l-investigazzjoni f'għamla li tippermettilhom jeżerċitaw id-drittijiet tad-difiża tagħhom. Il-partijiet interessati li jagħtu informazzjoni mmarkata "Limited" huma mitluba jipprovdu taqsiriet mhux kunfidenzjali tagħha skont l-Artikolu 29(2) tar-Regolament bażiku, li jkunu mmarkati "For inspection by interested parties". Dawn is-sommarji għandhom ikunu dettaljati biżżejjed sabiex jippermettu li s-sustanza tal-informazzjoni mressqa b'mod kunfidenzjali tkun tinftiehem raġonevolment. Jekk parti interessata li tippreżenta informazzjoni fuq bażi kunfidenzjali ma tipprovdix taqsira mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefown u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali operattiv u kkontrollat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew dment li n-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta' żmien stipulati, jew tfixkel b'mod sinifikanti l-investigazzjoni, jistgħu jsiru konklużjonijiet, kemm jekk pożittivi kif ukoll jekk negattivi, abbażi tal-fatti disponibbli, skont l-Artikolu 28 tar-Regolament bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk xi parti interessata ma tikkoperax jew tikkopera biss parzjalment u għalhekk il-konklużjonijiet ikunu msejsa fuq il-fatti disponibbli skont l-Artikolu 28 tar-Regolament bażiku, ir-riżultat jista' jkun inqas favorevoli għal dik il-parti milli kieku din tkun ikkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, sakemm il-parti interessata turi li biex tippreżenta t-tweġiba kif mitlub ikun ifisser piż żejjed mhux raġonevoli jew spiża addizzjonali mhux raġonevoli. Il-parti interessata għandha tikkuntattja l-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' punt ta' kuntatt bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet għal smigħ minn partijiet terzi. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu kompletament. L-Uffiċjal tas-Seduta jipprovdi wkoll opportunitajiet biex issir seduta ta' smigħ li tinvolvi l-partijiet li tippermetti li jiġu ppreżentati opinjonijiet differenti u li jitressqu argumenti kuntrarji dwar kwistjonijiet relatati mal-investigazzjoni. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/. ☐ Verżjoni "Ristretta" (1) ☐ Verżjoni "Għall-ispezzjoni minn partijiet interessati" (immarka l-kaxxa rilevanti) PROĊEDIMENT ANTISUSSIDJI LI JIKKONĊERNA L-IMPORTAZZJONIJIET TA' ĊERTU TIP TA' TROTA QAWSALLA LI JORIĠINAW MIT-TURKIJA INFORMAZZJONI GĦALL-GĦAŻLA TAL-KAMPJUN TAL-PRODUTTURI ESPORTATURI FIT-TURKIJA Din il-formola hija mfassla biex tgħin lill-produtturi esportaturi fit-Turkija jwieġbu t-talba għall-informazzjoni dwar il-kampjunar li saret fil-punt 4.1(a) tan-notifika ta' bidu. Kemm il-verżjoni "Limited" kif ukoll il-verżjoni "For inspection by interested parties" għandhom jintbagħtu lura lill-Kummissjoni kif stipulat fin-notifika ta' bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija L-indirizz Persuna ta' kuntatt: L-indirizz tal-posta elettronika FATTURAT, IL-VOLUM TAL-BEJGĦ U L-PRODUZZJONI Indika l-fatturat fil-munita tal-kontabbiltà tal-kumpanija matul il-perjodu mill-1 ta' Lulju 2016 sat-30 ta' Ġunju 2017 (bejgħ għall-esportazzjonijiet lejn l-Unjoni għal kull wieħed mit-28 Stat Membru (2) separatament u kollha f'daqqa, u l-bejgħ domestiku) ta' ċertu trota qawsalla kif definit fin-notifika ta' bidu u l-piż jew il-volum korrispondenti. Iddikjara l-unità tal-piż jew tal-volum u l-munita użata. Ekwivalenti għal Ħut Sħiħ f'Tunnellati (T WFE) (*) Valur fil-munita tal-kontabbiltà Speċifika l-munita użata Il-bejgħ għall-esportazzjoni lejn l-Unjoni għal kull wieħed mit-28 Stat Membru, separatament u kollha f'daqqa, tal-prodott li qed jiġi investigat, immanifatturat mill-kumpanija tiegħek Il-bejgħ domestiku tal-prodott investigat, immanifatturat mill-kumpanija tiegħek (*) Fatturi ta' konverżjoni minn piż nett għall-ekwivalenti ta' ħut sħiħ WFE) (1) Żid ringieli addizzjonali jekk meħtieġ. (1) Dan id-dokument huwa għal użu intern biss. Huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 29 tar-Regolament tal-Kunsill (KE) Nru 597/2009 (ĠU L 188, 18.7.2009, p. 93) u l-Artikolu 12 tal-Ftehim tad-WTO dwar is-Sussidji u l-Miżuri Kumpensatorji. (2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. Indika l-volum u l-kapaċità tal-produzzjoni mill-1 ta' Lulju 2016 sat-30 ta' Ġunju 2017 ta' ċerti trota qawsalla kif definit fin-notifika ta' bidu għal kull liċenzja ta' produzzjoni tal-kumpanija tiegħek: Numru tal-liċenzja Reġjun Kwantità massima ta' produzzjoni ta' Ħut Sħiħ f'Tunnellati (T WFE) (*) Kwantità ta' produzzjoni effettiva ta' Ħut Sħiħ f'Tunnellati (T WFE) (*) Total tal-liċenzji kollha (*) Fatturi ta' konverżjoni minn piż nett għall-ekwivalenti ta' ħut sħiħ WFE) Preżentazzjoni tal-prodott Ħajjin Frisk/imkessaħ (imnaddaf, bir-ras) Iffriżat (imnaddaf, bir-ras) Flettijiet: Friski/imkessħa Flettijiet: Iffriżati Flettijiet: Affumikati L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (jekk jogħġbok elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott investigat, iżda mhumiex limitati għal dawn biss. Fi kwalunkwe każ, jekk jogħġbok indika jekk il-kumpanija tipproduċix trota ħaj, trota frisk, trota ffriżat, fletti, filetti ta' trota ffumikati jew diversi minn dawn it-tipi ta' prodotti (jekk jogħġbok elenkahom). Isem u lokalità tal-kumpanija Attivitajiet Relazzjoni INFORMAZZJONI OĦRA Jekk jogħġbok agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. MARĠNI INDIVIDWALI TA' SUSSIDJU Il-kumpanija tiddikjara li, f'każ li ma tintgħażilx biex tkun parti mill-kampjun, tixtieq tirċievi kwestjonarju u formoli oħrajn ta' talba sabiex timlihom u b'hekk titlob marġni ta' sussidju individwali skont it-taqsima 4.1(b) tan-notifika ta' bidu. (1) B'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relalati jekk: (a) ikunu uffiċjali jew diretturi tan-negozju ta' xulxin; (b) ikunu soċji rikonoxxuti legalment fin-negozju; (c) ikunu min iħaddem u l-impjegat; (d) kull persuna li direttament jew indirettament għandha s-sjieda, tikkontrolla jew ikollha 5 % jew aktar tal-istokk jew tal-ishma bid-dritt għall-vot tat-tnejn li huma; (e) wieħed minnhom direttament jew indirettament jikkontrolla lill-ieħor; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'dan il-kuntest "persuna" tfisser kull persuna fiżika jew ġuridika. B'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill tad- 9 ta' Ottubru 2013 li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika, u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). ĊERTIFIKAZZJONI Meta tipprovdi t-tagħrif ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-produtturi esportaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8575 — OTPP/AIMCo/Borealis/KIA/LCY, fl-indirizz li ġej: L-attivitajiet kummerċjali tal-impriżi kkonċernati huma: Santander, attiva f'servizzi bankarji, servizzi ta' teżorerija u assigurazzjoni, hija l-impriża prinċipali ta' grupp internazzjonali ta' kumpaniji bankarji u finanzjarji, li taħdem prinċipalment fi Spanja, pajjiżi Ewropej oħra inklużi l-Portugall, ir-Renju Unit, l-Amerika Latina u l-Istati Uniti tal-Amerika. BPE hija l-kumpanija principali tal-grupp BPE, li jikkonsisti fl-entitajiet finanzjarji li ġejjin: Banco Pastor, BPE Banca Privada, TotalBank u Banco BPE Portugal. BPE għandu wkoll sehem f'Targobank u WiZink. BPE jipprovdi servizzi bankarji kif ukoll servizzi ta' assigurazzjoni, kemm fi Spanja kif ukoll fil-Portugall. BPE huwa kkwotat fil-borża ta' Madrid, ta' Barċellona, ta' Bilbao u f'dik ta' Valencia. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8553 — Banco Santander/Banco Popular Group, fl-indirizz li ġej:
Extracted from C_234_2017.html